BASES GENERALS D'APLICACIÓ EN ELS CONCURSOS PER A LA PROVISIÓ DE LLOCS DE TREBALL DEL PERSONAL D'ADMINISTRACIÓ I SERVEIS EN LA UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/933)
  + [Valencià](/va/acuerdo/933)






Selector de idioma

Leer

* [Español](/es/acuerdo/933)
* [Valencià](/va/acuerdo/933)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES GENERALS D'APLICACIÓ EN ELS CONCURSOS PER A LA PROVISIÓ DE LLOCS DE TREBALL DEL PERSONAL D'ADMINISTRACIÓ I SERVEIS EN LA UNIVERSITAT D'ALACANT.[Butlletí Oficial Universitat d'Alacant](/ca/Publicacion)
==============================================================================================================================================================================================================

Secretaria General

Butlletí Oficial Universitat d'Alacant





BASES GENERALS D'APLICACIÓ EN ELS CONCURSOS PER A LA PROVISIÓ DE LLOCS DE TREBALL DEL PERSONAL D'ADMINISTRACIÓ I SERVEIS EN LA UNIVERSITAT D'ALACANT.

Data d'aprovació
:   30/07/2008

Data de publicació
:   05/09/2008

Òrgan competent
:   Consell de Govern

Secció
:   DISPOSICIONS GENERALS

* [Annexos](#anexos)

* [Ver acuerdo en formato **PDF**](/pdf.asp?pdf=933.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/933)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/933)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES GENERALS D'APLICACIÓ EN ELS CONCURSOS PER A LA PROVISIÓ DE LLOCS DE TREBALL DEL PERSONAL D'ADMINISTRACIÓ I SERVEIS EN LA UNIVERSITAT D'ALACANT.&url=https://www.boua.ua.es/va/acuerdo/933)

**Títol:** BASES GENERALS D'APLICACIÓ EN ELS CONCURSOS PER A LA PROVISIÓ DE LLOCS DE TREBALL DEL PERSONAL D'ADMINISTRACIÓ I SERVEIS EN LA UNIVERSITAT D'ALACANT.

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 30 de juliol de 2008

BASES GENERALS D’APLICACIÓ EN ELS CONCURSOS PER A LA PROVISIÓ DE LLOCS DE TREBALL DEL PERSONAL D’ADMINISTRACIÓ I SERVEIS EN LA UNIVERSITAT D’ALACANT  
  
 1.      Objecte   
 L’objecte d’aquestes bases és regular els processos de provisió de llocs de treball de personal d’administració i serveis a través del sistema de concurs.  
 2.      Marc legal  
 Les convocatòries de provisió de llocs de treball del personal d’administració i serveis mitjançant el sistema de concurs es regiran per aquestes bases, per l’Estatut de la Universitat d’Alacant i per la regulació que sobre provisió de llocs fan les legislacions valenciana i estatal que poguera ser d’aplicació.  
 3.      Convocatòria  
 La convocatòria dels concursos de provisió de llocs de treball objecte d’aquestes bases correspon a la Gerència i haurà de contenir necessàriament:  
 a)    Número de lloc, denominació, classificació, torn i localització, segons figure en la relació de llocs de treball.  
 b)    Termini de presentació de sol·licituds, que serà de 20 dies hàbils.  
 c)    Requisits exigits per a participar en la convocatòria.  
 d)    Composició de la comissió de valoració.  
 e)    Barem aplicable.  
 f)       L’extensió, format i continguts de la memòria, quan els llocs convocats requerisquen la inclusió de l’apartat D del barem.  
 g)    Puntuacions mínimes necessàries per a poder ser adjudicatari de les places convocades o, si escau, passar a la fase d’entrevista amb memòria.  
 h)     Qualsevol altra dada o circumstància que poguera ser tinguda en compte a l’hora de fer la valoració de qualsevol dels apartats arreplegats en el barem corresponent.  
    
    
    
 4.      Llocs a oferir en cada convocatòria  
 En cada convocatòria s’oferiran els llocs que es troben vacants en la relació de llocs de treball i la provisió dels quals s’estime procedent d’acord amb la capacitat organitzativa de la Universitat, i aquests s’arreplegaran en un annex a la convocatòria.   
 En l’annex I de cada convocatòria es relacionaran els llocs de treball vacants, mentre que en l’annex II figuraran els llocs de treball que, estant ocupats, pogueren quedar vacants com a conseqüència de l’adjudicació de les places oferides, de manera que puguen ser adjudicats si el seu titular obté una nova destinació.  
 5.      Comissió de valoració  
 La comissió de valoració serà nomenada pel rector i estarà formada pel president, el secretari i set vocals.  
 Amb caràcter general, l’administració nomenarà els seus representants tenint en compte les destinacions de les places a proveir.  
 Tots els membres de la comissió hauran de ser del mateix subgrup o d’un subgrup superior del corresponent a les places convocades.  
 Les comissions de valoració podran sol·licitar i obtenir, quan ho estimen necessari o convenient per al millor compliment del seua missió, la col·laboració d’especialistes que prestaran assessorament exclusivament en la matèria de les especialitats respectives. La designació d’especialistes haurà de ser publicada.  
 6.      Serveis prestats mitjançant sistemes de provisió de caràcter no definitiu  
 A l’efecte de la valoració de tots els apartats en els quals poguera tenir incidència, es considerarà:  
 ·         El temps de serveis prestats mitjançant comissió de serveis o per millora d’ocupació es valorarà com prestat en el lloc del qual el funcionari siga titular.  
 ·         El temps de serveis prestats mitjançant adscripció provisional es valorarà com a prestat en el lloc del qual el funcionari siga titular, o de l’últim del qual ho va ser, llevat dels serveis prestats en adscripció provisional com a primera situació després de la presa de possessió en un procés d’accés a una de les categories funcionarials de la Universitat d’Alacant, que sí que es valorarà com si fóra titular del lloc.  
 ·         Els serveis previs reconeguts per la Llei 70/1978, de reconeixement de serveis previs en la administració pública, bé mitjançant contractació laboral o bé mitjançant nomenament de funcionari interí, seran considerats com si foren de titular del lloc igualment.  
    
 7.      Barem  
 El barem a aplicar en aquests concursos és el qual s’arreplega com a annex I a aquestes bases.  
 S’aplicarà l’apartat D del barem, (entrevista amb memòria), quan els llocs a cobrir estiguen classificats amb nivell de complement de destinació superior a 19.  
 L’ordre de realització de les entrevistes serà l’alfabètic, començant per la lletra que s’establisca en la Resolució que anualment es dicta per la Conselleria de Justícia, mitjançant la qual es determina la lletra per a fixar l’ordre d’intervenció dels aspirants a totes les proves selectives del conjunt de les administracions públiques valencianes. Cada convocatòria haurà d’arreplegar expressament aquest extrem.  
 8.      Puntuacions mínimes per a obtenir destinació o ser convocat a la fase d’entrevista amb memòria  
 Una vegada puntuats els apartats A, B i C, serà necessari obtenir una puntuació mínima de 15 punts entre tots aquests per a poder ser proposat per a l’adjudicació del lloc objecte del concurs o per a accedir a la fase d’entrevista amb memòria.  
 Excepcionalment, la puntuació mínima del conjunt dels apartats A, B i C podrà ser menor a la indicada, si així s’estableix en la convocatòria corresponent.  
 9.      Resolució d’empats  
 Els empats en la puntuació final es resoldran atenent a la millor puntuació obtinguda en l’apartat C, de mèrits específics. Si persisteix l’empat s’atendrà a la millor puntuació obtinguda en l’apartat B de formació. Si continuara la igualtat s’atendrà a la millor puntuació obtinguda en l’apartat A de serveis prestats.  
 Si després de l’aplicació d’aquests criteris persisteix l’empat, aquest es desfarà per sorteig entre els aspirants empatats.  
 En el cas d’aplicar-se l’apartat D d’entrevista amb memòria, el primer criteri de desempat serà el de millor puntuació en aquest apartat. Si persisteix l’empat s’aplicarà el que disposen els paràgrafs anteriors.  
   
    
 ANNEX I  
 BAREM QUE S’HA D’APLICAR EN ELS CONCURSOS DE PROVISIÓ DE LLOCS DE TREBALL  
 A.    Serveis prestats  
 A.1 Antiguitat  
 Es valorarà a raó de 0,05 punts per mes de serveis prestats en l’administració pública, incloent-hi els serveis reconeguts per la Llei 70/1978, de reconeixement de serveis previs en l’administració pública, fins a un màxim de 15 punts.  
 A.2 Grau Personal  
 Es valorarà el grau personal consolidat fins a un màxim de 7 punts, segons l’escala següent:

|  |  |  |  |
| --- | --- | --- | --- |
| Grau  Consolidat | Punts | Grau   Consolidat | Punts |
| Inferior a 14 | 0,00 | 22 | 3,80 |
| 14 | 0,60 | 23 | 4,20 |
| 15 | 1,00 | 24 | 4,60 |
| 16 | 1,40 | 25 | 5,00 |
| 17 | 1,80 | 26 | 5,40 |
| 18 | 2,20 | 27 | 5,80 |
| 19 | 2,60 | 28 | 6,20 |
| 20 | 3,00 | 29 | 6,60 |
| 21 | 3,40 | 30 | 7,00 |

A.3 Subgrup de pertinença  
 Quan el lloc ofertat puga ser ocupat indistintament per funcionaris de dos subgrups de titulació, s’assignaran 2 punts quan l’aspirant siga funcionari de carrera del subgrup superior.  
 B.     Formació  
 B.1 Titulació  
 Es valorarà la possessió d’una titulació superior a l’exigida per a ocupar el lloc de treball del grup inferior a què s’opta. Solament es tindrà en compte la major de les titulacions acreditades. Aquest apartat es valorarà amb 3 punts.   
 B.2 Cursos de formació genèrics  
 En aquest apartat es valoraran els cursos de formació de contingut no específic però que tinguen relació amb el treball a desenvolupar.  
 Es valoraran els cursos de formació que s’especifiquen en les corresponents convocatòries, que hauran fer referència a la temàtica, el nivell de continguts, la data de realització i qualsevol altra qüestió relativa als cursos a valorar que poguera incidir en la valoració d’aquests. Els cursos amb data de realització anterior a l’assenyalada en la convocatòria es valoraran amb la quarta part de la puntuació que els haguera correspost si s’haguera dut a terme després d’aquesta data.  
 En tot cas, els cursos a valorar hauran d’haver siguts organitzats per la Universitat, qualsevol altra administració o qualsevol altre centre o entitat, sempre que en aquest últim cas hagueren sigut homologats per l’administració corresponent. La comissió considerarà si el contingut dels cursos s’ajusta al que determina la convocatòria i als llocs a cobrir que s’hi ofereixen.  
 En cap cas es valoraran cursos els continguts dels quals estiguen inclosos explícitament o implícitament en uns altres ja valorats, els inclosos en processos selectius o aquells el contingut dels quals pertanga a plans d’estudi reglats.  
 La puntuació global màxima d’aquest apartat serà de 8 punts.   
 La valoració dels cursos es farà a raó de 0,01 punts per hora dels cursos rebuts, i de 0,02 punts per hora dels cursos impartits i d’aquells en què conste certificat d’aprofitament. El certificat d’aprofitament es podrà obtenir per la superació d’una prova que es farà a la finalització dels cursos, d’acord amb la regulació que establisca el Reglament de formació del PAS.  
 Es consideraran de 4 hores els cursos en els quals no conste detall d’aquestes.  
 El màxim d’hores a valorar per curs serà de 100.   
 B.3 Coneixements de valencià  
 Es valorarà l’acreditació de coneixements de valencià, mitjançant certificacions expedides per les universitats de l’àmbit lingüístic català o per la Junta Qualificadora de Coneixements de Valencià, o convalidades o equiparades per la normativa vigent o per acords específics, segons l’escala següent i considerant únicament el major nivell acreditat:

|  |  |
| --- | --- |
| Nivell | Puntuació |
| Oral/A2 | 0,75 |
| Elemental/B1 | 1,75. |
| Intermedi/B2 | 3,50 |
| Mitjà/C1 | 5,50 |
| Superior/C2 | 7,00 |

En cas que la relació de llocs de treball preveja com a requisit un nivell determinat per a accedir a un lloc, aquest nivell no es valorarà com a mèrit.  
    
 B.4 Idiomes  
 Es valorarà fins a 7 punts l’acreditació de coneixements d’idiomes d’acord amb la valoració següent:

|  |  |  |
| --- | --- | --- |
| Nivell | Anglès, francès o  alemany | Altres EOI |
| 5 | 5,00 | 2,00 |
| 4 | 4,00 | 1,30 |
| 3 | 3,00 | 1,00 |
| 2 | 1,50 | 0,50 |
| 1 | 0,50 | 0,20 |

Per a la valoració d’aquest apartat es considerarà la [taula d’equivalències (Adjunta al barem).](http://www.boua.ua.es/pdf.asp?pdf=punto_8_1_tabla_equivalencias_baremo_concursos_pas_val.pdf )  Es valorarà el major nivell acreditat per a cada idioma. Aquesta acreditació podrà aconseguir-se a amb la superació de les proves que a aquest efecte es puguen convocar.  
 En cas que la relació de llocs de treball preveja com a requisit un nivell determinat d’un idioma per a accedir a un lloc, aquest no es valorarà com a mèrit.  
 C.    . Mèrits específics  
 C.1 Treball desenvolupat(\*\*)  
 C.1.1 Nivell de complement de destinació  
 Es valorarà en aquest apartat l’experiència adquirida en l’exercici de llocs de treball amb determinats nivells de complement de destinació, segons intervals de la taula que es reprodueix a continuació, sempre que s’estiga almenys un any en cada tram.   
 La valoració d’aquest apartat serà, com a màxim, de 6 punts.

|  |  |
| --- | --- |
| Nivell de complement | Puntuació  per mes |
| 09-13 | 0,01 |
| 14-18 | 0,02 |
| 19-22 | 0,03 |
| 23-26 | 0,04 |
| 27-30 | 0,05 |

C.1.2 Complement específic del lloc d’origen  
 En aquest apartat es valorarà el major complement específic assignat als llocs de treball ocupats per cada aspirant, sempre que aquests llocs s’hagen ocupat durant un mínim de 2 anys ininterromputs.

|  |  |
| --- | --- |
| Tram de complement | Puntuació |
| 01-19 | 1 |
| 20-29 | 2 |
| 30-39 | 4 |
| 40-50 | 6 |

Als aspirants que tinguen reconegut un complement específic 45 a causa de la seua dedicació horària se’ls valorarà aquest apartat en referència al complement específic que el lloc de treball equivalent amb dedicació general tinga en la relació de llocs de treball.  
 C.1.3 Lloc inicial equivalent  
 Es valorarà amb 4 punts els aspirants amb lloc de treball d’origen equivalent al lloc de treball sol·licitat en el concurs, entenent per equivalent: igual denominació i classificació, o, en defecte d’això, que el lloc d’origen integre entre les seues funcions totes les pròpies del lloc de destinació  
 C.1.4 Destinacions ocupades amb anterioritat  
 En aquest apartat es valorarà amb un màxim de 3 punts l’experiència de l’aspirant en les funcions i tasques pròpies dels llocs de treball sol·licitats en el concurs.   
 Per a això seran tinguts en compte els serveis i unitats en els quals haja estat destinat durant un mínim de 2 anys en els últims 15.  
 Quan es tracte del mateix servei o unitat sol·licitada, la puntuació serà de 3 punts. Quan es tracte d’un servei o unitat anàleg, la puntuació serà d’1,50 punts.  
 A l’efecte d’establir les analogies entre serveis i unitats, es consideraran anàlogues les unitats següents entre si, i de manera recíproca:  Centre - Centre   
 Departament i Institut - Departament i Institut   
 Serveis Generals i altres unitats centralitzades - Serveis Generals i altres unitats centralitzades. (Per al cas d’administració general. En el cas de llocs d’administració especial les convocatòries, en cas que s’estime pertinent, concretaren aquest apartat amb els límits descrits.   
    
 (\*\*) En cas que l’aspirant haja sigut sancionat en virtut de la normativa de règim disciplinari, la comissió podrà decidir sobre si escau que alguns dels aspectes previstos en aquest apartat C.1 queden sense valorar, d’acord amb la falta que va donar origen a la sanció esmentada.  
 C.2 Titulació específica  
 Es valorarà fins a 4 punts la possessió d’una titulació específica directament relacionada amb el contingut competencial dels llocs de treball sol·licitats, d’acord amb el que establisquen les convocatòries corresponents.  
 C.3 Cursos de formació específics  
 En aquest apartat es valoraran els cursos de formació el contingut dels quals tinga relació directa amb les competències a desenvolupar per la subunitat de destinació del lloc de treball a què s’opta. Aquesta relació directa es considerarà en referència al que es descriga en la relació de llocs de treball.  
 Es valoraran els cursos de formació que s’especifiquen en les convocatòries corresponents, que hauran de fer referència a la temàtica, el nivell de continguts, la data de realització i qualsevol altra qüestió relativa als cursos a valorar que poguera incidir en la valoració d’aquests. Els cursos amb data de realització anterior a l’assenyalada en la convocatòria es valoraran amb la quarta part de la puntuació que els haguera correspost si s’haguera dut a terme amb posterioritat a aquesta data. En tot cas, els cursos a valorar hauran d’haver sigut organitzats per la Universitat, qualsevol altra administració o qualsevol altre centre o entitat, sempre que en aquest últim cas hagueren sigut homologats per l’administració corresponent. La comissió considerarà si el contingut dels cursos s’ajusta al que determina la convocatòria i als llocs a cobrir que s’hi ofereixen.  
 En cap cas es valoraran cursos amb continguts inclosos explícitament o implícitament en uns altres ja valorats, els inclosos en processos selectius o aquells el contingut dels quals pertanga a plans d’estudi reglats.  
 La puntuació global màxima d’aquest apartat serà de 9 punts.  
 La valoració dels cursos es farà a raó de 0,02 punts per hora dels cursos rebuts, i de 0,04 punts per hora dels cursos impartits i d’aquells en què conste certificat d’aprofitament. El certificat d’aprofitament es podrà obtenir per la superació d’una prova que es farà a la finalització dels cursos, d’acord amb la regulació que establisca el Reglament de formació del PAS.  
 Es consideraran de 4 hores els cursos en els quals no conste detall d’aquestes.  
 El màxim d’hores a valorar per curs serà de 150.  
 C.4 Altres mèrits específics  
 Només es podrà tenir en compte aquest apartat quan estiga expressament arreplegat en la convocatòria corresponent. Es podrà valorar fins a un màxim de 4 punts d’acord amb el criteri establit en les bases d’aquesta. Tindran cabuda en aquest apartat mèrits tals com la participació en publicacions, projectes d’investigació, grups de millora de la qualitat, accions de mobilitat destinada al perfeccionament en altres universitats, congressos, seminaris, etc. Segons el tipus de llocs a cobrir, la convocatòria podrà establir altre tipus de mèrits a tenir en compte en aquest apartat.  
 D.     Entrevista amb memòria  
 D.1 Memòria Es valorarà amb un màxim de 5 punts una memòria presentada per l’aspirant, relativa a l’anàlisi del lloc de treball a què s’opta i a les propostes i iniciatives del concursant en relació amb aquest lloc.  
 Els aspectes a valorar per la comissió seran la qualitat dels continguts, l’ordre, la claredat i concreció, el rigor en l’anàlisi i la creativitat, fonamentació i viabilitat de les propostes i iniciatives presentades.  
 La convocatòria haurà d’arreplegar l’extensió de la memòria i qualsevol altra circumstància que hagen de tenir en compte els aspirants en relació amb aquesta.  
 Les convocatòries respectives i les mateixes comissions arbitraran un sistema de presentació de les memòries que garantisca l’anonimat de l’aspirant en la fase de valoració d’aquesta per la comissió.  
 La puntuació corresponent a aquest apartat serà la mitjana aritmètica de les puntuacions de tots els membres de la comissió, una vegada descomptades la màxima i la mínima d’entre aquestes (o una de les màximes i una de les mínimes en cas d’empats en els extrems).  
 D.2 Entrevista  
 Consistirà en l’exposició i defensa de la memòria prèviament presentada, amb la finalitat de contrastar l’adequació del perfil professional i aptituds del concursant al lloc de treball sol·licitat.   
 En la defensa la comissió podrà plantejar preguntes relacionades amb el contingut de la memòria, sempre en la línia referida en l’apartat anterior.  
 Es valoraran aspectes com ara la claredat en l’exposició, els continguts de les respostes i l’argumentació d’aquestes, la iniciativa, la capacitat de direcció i organització, i qualsevol altre que tinga relació amb les habilitats necessàries per a l’exercici del lloc de treball a què s’opta.   
 La valoració d’aquest apartat serà com a màxim de 10 punts i es farà de la mateixa manera que la valoració de la memòria.

Documents annexos:
------------------

* [Descargar punto\_8\_1\_tabla\_equivalencias\_baremo\_concursos\_pas.pdf](/Acuerdos/DescargarAnexoxId?idanexo=23122&idacuerdo=933)





[Carretera Sant Vicent del Raspeig s/n  
03936 Sant Vicent del Raspeig - Alacant  
 Tel. 16 903 9470 - Fax 26 337 8438](https://www.google.es/maps/@35.045163,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12998&trk=tyah&trkInfo=tarId%8V3443024525353%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)